ಆರಂಭದಲ್ಲಿ ವಿಮಾನದ ಸಿಬ್ಬಂದಿಯ ಸುತ್ತಮುತ್ತಲೇ ಬ್ರ್ಯಾಂಡ್ ಮಾಡುವುದು ಮತ್ತು ಪ್ರಚಾರ ಮಾಡುವ ಪ್ರಯತ್ನ ನಡೆಯಿತು. ಇದಕ್ಕೆ ವಿರುದ್ಧವಾಗಿ ಇತರ ಬಹುತೇಕ ಏರ್ಲೈನ್್ಗಳು ಸಾಮಾನ್ಯವಾಗಿ ವಿಮಾನ ಮತ್ತು ಸೇವೆಗಳನ್ನು ಪ್ರಮುಖವಾಗಿ ಪ್ರಚಾರ ಮಾಡುತ್ತವೆ. ನಿರ್ದಿಷ್ಟವಾಗಿ ಸಿಂಗಪುರ್ ಗರ್ಲ್ಸ್ ಎಂದು ಹೆಸರಾದ ಮೇಲ್ವಿಚಾರಕಿಯರು ವ್ಯಾಪಕವಾಗಿ ಯಶಸ್ವಿಯೂ ಆದರು ಮತ್ತು ಹೆಚ್ಚಿನ ಏರ್ಲೈನ್ಸ್ ಜಾಹಿರಾತುಗಳಲ್ಲಿ ಮತ್ತು ಪ್ರಕಟಣೆಗಳಲ್ಲಿ ಅವರು ಕಾಣಿಸಿಕೊಳ್ಳುವುದು ಸಾಮಾನ್ಯವಾಯಿತು. ಈ ಬ್ರಾಂಡ್ ಮಾಡುವ ಕಾರ್ಯತಂತ್ರವು ಸಿಂಗಪುರ್ ಗರ್ಲ್ಸ್ ಸುತ್ತ ಒಂದು ಪೌರಾಣಿಕ ದಿವ್ಯತೇಜವನ್ನು ನಿರ್ಮಿಸುವ ಉದ್ದೇಶವನ್ನು ಹೊಂದಿತ್ತು. ಮತ್ತು ಅವರನ್ನು ಏಶಿಯಾದ ಆತಿಥ್ಯದ ಮತ್ತು ಲಾವಣ್ಯದ ಪ್ರತಿನಿಧಿಯೆಂಬಂತೆ ಚಿತ್ರಿಸುವುದಾಗಿತ್ತು. ಏರ್ಲೈನ್್ದ ತರಬೇತಿ ಕಾರ್ಯಕ್ರಮಗಳಲ್ಲಿ ಕ್ಯಾಬಿನ್ ಮತ್ತು ತಾಂತ್ರಿಕ ಹಾರಾಟ ಸಿಬ್ಬಂದಿಗೆ ಈ ವಿಷಯದ ಕುರಿತು ತಿಳಿಹೇಳಲಾಗುತ್ತಿತ್ತು.

1968ರಲ್ಲಿ ಪಿಯೆರ್ರೆ ಬಲ್ಮೈನ್ ವಿನ್ಯಾಸಗೊಳಿಸಿದ ಮಲಯ "ಸರೋಂಗ್ ಕೆಬಯಾ" ದ ಒಂದು ರೂಪವಾಗಿರುವ ದಿರಿಸಿನಲ್ಲಿ ಅವರು ಶೋಭಿಸುತ್ತಾರೆ. ಸಿಂಗಪುರ್ ಗರ್ಲ್ಸ್್ಗಳ ಸಮವಸ್ತ್ರ ಬಹುತೇಕ ಬದಲಾಗಿಯೇ ಇಲ್ಲ. ಮೇಲ್ವಿಚಾರಕರು ಹಿಂದೆ ತಿಳಿ-ನೀಲಿ ಬಿಸಿನೆಸ್ ಜಾಕೆಟ್್ಗಳನ್ನು ಮತ್ತು ಬೂದುಬಣ್ಣದ ಟ್ರೌಸರ್್ಗಳನ್ನು ಧರಿಸುತ್ತಿದ್ದರು. 2008ರ ಜೂನ್್ದಿಂದ ಇದನ್ನುಬಲ್ಮೈನ್ ಯುನಿಫಾರ್ಮ್ಸ್್ನ ಕಲಾತ್ಮಕ ನಿರ್ದೇಶಕ ಕ್ರಿಸ್ಟೋಫೆ ಗಲಿಬರ್ಟ್ ಅದನ್ನು ಮರುವಿನ್ಯಾಸಗೊಳಿಸಿದರು. ಹೊಸ ಮೇಲ್ವಿಚಾರಕರ ಸಮವಸ್ತ್ರವು ಏಕ ಎದೆಯ ಕಡು ನೀಲಿ ಬಣ್ಣದ ಸೂಟ್ (ಜಾಕೆಟ್ ಮತ್ತು ಟ್ರೌಸರ್), ಆಕಾಶ ನೀಲಿ ಬಣ್ಣದ ಶರ್ಟ್ ಮತ್ತು ವಿವಿಧ ಬಣ್ಣದ ಪಟ್ಟಿಗಳ ಟೈ ಒಳಗೊಂಡಿದೆ. ಟೈ ಬಣ್ಣವು ಸಿಬ್ಬಂದಿಯ ನಾಲ್ಕು ಶ್ರೇಣಿಗಳನ್ನು ಪ್ರತ್ಯೇಕಿಸುತ್ತದೆ.

ಏರ್ಲೈನ್್ದ ಯಶಸ್ವಿ ಮಾರುಕಟ್ಟೆ ಪ್ರತಿಮೆಯಾಗಿ ಸಿಂಗಪುರ್್ ಗರ್ಲ್ಸ್ ಇದ್ದರೂ ಪುರುಷರಿಗೆ ಮಹಿಳೆಯರನ್ನು ಅಧೀನವಾಗಿರುವಂತೆ ಚಿತ್ರಿಸಿರುವುದಕ್ಕೆ ಟೀಕೆಗಳನ್ನೂ ಕೇಳಬೇಕಾಗಿ ಬಂತು. ಸಾಂಸ್ಕೃತಿಕ ಉಲ್ಲೇಖಗಳು ಗತಕಾಲದ್ದು ಮತ್ತು ಹೆಚ್ಚಿನ ಸಿಂಗಪುರ ಮಹಿಳೆಯರು ಇಂದು ಆಧುನಿಕರು ಮತ್ತು ಸ್ವತಂತ್ರರಾಗಿದ್ದಾರೆ ಎಂದು ಮಹಿಳಾವಾದಿಗಳು ಹೇಳಿದರು.

ಬೇಟಿ ಆಡ್ಸ್ ಜೊತೆಗಿನ ಪ್ರಸ್ತುತ ಜಾಹೀರಾತು ಗುತ್ತಿಗೆಯನ್ನು ರದ್ದುಪಡಿಸುವುದಾಗಿ ಏರ್ಲೈನ್ 9 ಜನವರಿ 2007ರಂದು ಪ್ರಕಟಿಸಿತು. ಇಯಾನ್ ಬೇಟಿ ಪ್ರಾರಂಭಿಸಿ ಆತನೇ ಮುಖ್ಯಸ್ಥನಾಗಿದ್ದ ಸಿಂಗಪುರದ ಈ ಕಂಪನಿಯು ಸಿಂಗಪುರ್ ಗರ್ಲ್ಸ್ ಬ್ರಾಂಡ್ ನೇಮ್್ ಮಾಡಿದ್ದಕ್ಕೆ ಕಾರಣನಾದವನು, 1972ರಿಂದ ಅದರ ಪಾಲುದಾರ. ಸಿಂಗಪುರ್ ಗರ್ಲ್ ಪ್ರತಿಮೆ ಇನ್ನೂ ಹಾಗೇ ಉಳಿದುಬಂದಿದೆ. ಅದರ ಬದಲಿಗೆ ಎಸ್ಐಎ ಈಗ ತನ್ನ ಆಧುನಿಕ ವಿಮಾನ ಪಡೆ ಮತ್ತು ತಾಂತ್ರಿಕತೆಯ ಕಡೆಗೆ ಬೆಳಕು ಚೆಲ್ಲಿ ಜಾಹೀರಾತು ಮತ್ತು ಪ್ರಚಾರ ಮಾಡುತ್ತಿದೆ. 2007 ಏಪ್ರಿಲ್ 16ರಂದು ಏರ್ಲೈನ್ ನ್ಯೂ ಯಾರ್ಕ್ ಮೂಲದ ಜಾಹೀರಾತು ಏಜೆಂಟ್ ಟಿಬಿಡಬ್ಲ್ಯೂಎ\ಯನ್ನು ಏರ್ಲೈನ್್ಗೆ ಸೃಜನಾತ್ಮಕ ಜಾಹೀರಾತು ನಿರ್ವಹಣೆಗೆ ನೇಮಿಸಿತು. ವಾರ್ಷಿಕ S$50 ದಶಲಕ್ಷ ಮೌಲ್ಯದ ಮುಂದಿನ ಐದು ವರ್ಷಗಳಿಗೆ ಈ ಗುತ್ತಿಗೆ ಇತ್ತು. ತಾವು ಹೊಸದಾಗಿ ಬ್ರಾಂಡ್ ಮಾಡುವ ಪ್ರಚಾರವನ್ನು "ಎಷ್ಟು ಬೇಗ ಕಾರ್ಯಸಾಧುವಾದ ಅವಕಾಶ ಲಭಿಸುವುದೋ ಆಗ" ಪ್ರಾರಂಭಿಸುವುದಾಗಿ ಎಸ್ಐಎದ ಸಾರ್ವಜನಿಕ ವ್ಯವಹಾರಗಳ ವೈಸ್- ಪ್ರೆಸಿಡೆಂಟ್ ಸ್ಟೀಫನ್ ಫೋರ್್ಶೋ ಹೇಳಿದ್ದಾರೆ. ಜಾಹೀರಾತು ಏಜೆನ್ಸಿಯ ಈ ಬದಲಾವಣೆಯು ಎಸ್ಐಎದ ಮಾಧ್ಯಮ ಏಜೆನ್ಸಿಯನ್ನು ಖರೀದಿಸುವುದರ ಮೇಲೆ ಯಾವುದೇ ಪರಿಣಾಮ ಬೀರುವುದಿಲ್ಲ, ಸದ್ಯ ಅದು ಎಂಇಸಿ.

ಸಿಂಗಪುರ್ ಏರ್ಲೈನ್ಸ್್ನ ವಿಶಿಷ್ಟ ಬಣ್ಣವು ಟೇಲ್್ಫಿನ್ ಮೇಲಿನ "ಹಕ್ಕಿ" (ಇದು ಸಿಲ್ವರ್ ಕ್ರಿಸ್ ಎಂದೂ ಪ್ರಸಿದ್ಧ) ಲೋಗೋವನ್ನು ಒಳಗೊಂಡಿದೆ. ಸಿಂಗಪುರ್ ಏರ್ಲೈನ್ಸ್ ಆರಂಭವಾದ ದಿನದಿಂದಲೂ ಅದನ್ನು ಬದಲಿಸಿಲ್ಲ. 1972ರಿಂದ ಬಳಸುತ್ತ ಬಂದ ಲೋಗೋ ರೀತಿ ಮತ್ತು ಪಟ್ಟಿಗಳನ್ನು 1988ರಲ್ಲಿ ಬದಲಿಸಲಾಗಿದ್ದು ಅದನ್ನೇ ಇಂದಿಗೂ ಬಳಸಲಾಗುತ್ತಿದೆ. ವಿಶಿಷ್ಟ ಬಣ್ಣದಲ್ಲೂ ಇತ್ತೀಚೆಗೆ ಬದಲಾವಣೆ ಮಾಡಲಾಗಿದೆ. "ಸಿಂಗಪುರ್ ಏರ್ಲೈನ್ಸ್" ಲೋಗೋ ರೀತಿಯದು ದೊಡ್ಡದಾಗಿ ಮುಂಭಾಗಕ್ಕೆ ಚಲಿಸುವಂತೆ ರೂಪಿಸಲಾಗಿದೆ, ಅದೇ ರೀತಿಯಲ್ಲಿ ವಿಶಿಷ್ಟ ಬಣ್ಣ ವೈವಿಧ್ಯವನ್ನು ಏರ್್ ಬಸ್ ಎ380ದಲ್ಲಿ ಬಳಸಲಾಗಿದೆ. ಆದರೆ ಪಟ್ಟಿಗಳು ಮತ್ತು "ಹಕ್ಕಿ"ಯನ್ನು ಅದೇ ರೀತಿ ಉಳಿಸಿಕೊಳ್ಳಲಾಗಿದೆ.

ಕ್ರಿಸ್್ಫ್ಲೈಯರ್
ಪದೇಪದೇ-ಹಾರಾಟದ ಕಾರ್ಯಕ್ರಮ
ಬ್ರ್ಯಾಂಡಿಂಗ್
ಆಧುನಿಕ ಇತಿಹಾಸ